

T.TAU05 – “Te tiàturiraa”
	Topa, 
Tū, 
Faatopa, 
Faatū.  
Ia tū, ua tià, 
Ia tūturi, ua tiàturi ia,
Te haapii noa ra te reo ia tāua e, 
I tiàturi ai, 
Ua tūturi atoà ia,  
Ua faahaèhaa atoà ia.
Te auraa ra,  
No te tiàturiraa ihoā ānei te parau ? 
Ua ravaì ānei te parau o te Tiàturiraa ia na iho ?
E mānaònaòraa tāmau teie no ù nei, 
E parau o tei hoì pinepine mai i roto i to ù nei manaò, 
Parau Faatoro,  
Parau Faatià,  
Parau Faatoa.
Aore hoê aè pō i òre ai au nei i faarooroo i teie mau reo i te nā ô raa mai e :
A tiàturi ia òe iho, te reira to òe pūai !
A tiàturi ia òe iho, te reira to òe ora ! 
A tiàturi paì, homa aè ra ! 
Tei hea roa ia to òe tiàturiraa ?
E inaha, 
Ua topa te rā, 
Aore au i ìte i te pāhono i teie mau parau, 
Aore au i ìte i te èà tià i te rave, 
Ua mamae roa ta ù vārua i mua i te tuhaa e anihia nei.
E hia rahiraa taime, 
I te pāheeraa (i) ta ù âvae i roto i te marei o te àva, 
I te taeraa ta ù rima i te taparahi i to ù tauaro, 
I te faatororaa (i) ta ù tarià i te parau haavare a te feiā maamaa, 
Ua âhure roa taù vārua.
E paì, a tiàturi ! 
E tiàturi i te aha ? E tiàturi no te aha ? E tiàturi ia vai ? 
E te tahi mau taime, i roto i to ù teòteò, 
Aore roa vau e hinaaro e faaroo faahou.
E parau atoà paha to te faaroo i tiàturi ai ? 

Te nā ô nei te reo metua e, 
Tamaiti : A faaroo mai òe i ta ù parau, 
E tae ihoā te tau, e ìte mai òe, 

Te nā ô atoà ra te reo metua e, 
No te faaroo i tiàturi ai, 
No te tiàturi i faaroo ai, 
Oia te faaòhiparaa i te tarià :

I faaroo ai i te parau, 
I faaòhipa atoà ai i te parau, 
I tiàturi ai te taata i te parau i faaroohia.
E aha ia te parau o ta tāua e faaroo nei ?

Aore rā, o vai te reo o ta tāua e faaroo nei ?
I tiàturi ai ? 
E reo Atua ānei ?  
E reo Tupuna ānei ?  
E reo Metua ānei ?  
E reo Fenua ?  
E reo Tauaro ? 
E reo te pīnaìnaì nei i roto ia tāua ?
Ua riro ia te tiàturiraa,  
Ei faaroo,  
Ei fāìraa faaroo,  
Ei reo arataìraa i roto i to oraraa.
E hoì mai ihoā ia teie uiraa ra, 
No te tiàturiraa ihoā ānei te parau ?
E inaha, 
A tiàturi noa atu ai tāua,  
A faaroo noa atu ai tāua, 
E tītauhia atu tāua ia faaòhipa i te tahi atu mau parau,
Te Hau, te Faahauraa,
Te Haèhaa, te Faahaèhaaraa, 
Te Tīaìtururaa, Te Marū, 
Te Faaòromaì, e te vai atura.
Aita te tiàturiraa e ravaì ia na anaè iho. 

Aita te tiàturiraa i riro e rāveà no te paìpaì i te taata ia manuia noa. 
Te tahi mau taime,  
Aore e manuia to muri,  
E haapiiraa rā. 
Te tahi mau taime,
Aita paha òe e ìte i te hoturaa o te huero o ta òe i tanu,
Ua tiàturi ra òe. 
E rave mai tāua i ta tāua òhipa,  
Ia hahaere nā te èà tià.
Ia tiàturi noa atu òe, e ia òre roa òe e tiàturi, 
Haere tāmau noa tāua,  
Hoe tāmau noa tāua i to tāua vaa, 
Ia tāpae i te vāhi e hinaaroohia ra.
Ia tiàturi noa atu òe, e ia òre roa òe e tiàturi,
Te haamanaò nei te huru o Taaroa i teie mau parau paari: 
Hiòhiò,  
Eiaha òe e hiò i te òhipa anaè ta to mata e ìte ra, 
E hiò atoà rā i te òhipa ta to mata e òre e ìte ra,
A hiò ātea atoà hoì,  
A tiàturi ai òe.
Mēharo,  
Ta te mēharo e haamanaò, 
Ta òe atoà ra e faaòhipa, 
Ei haapautuuturaa i to tiàturiraa. 
Tūtonu,
Tūtonu i nià i te parau, 
Tūtonu i nià i te òhipa, 
Tūtonu i nià i te tere,  
Ua tiàturi ia òe. 
Manaò,  
Aita te manaò e ātea i te parau,  
Aita te manaò e ātea i te òhipa,  
E i to na faatupuraa.
I teie nei,  
Haere ra, Fano ra, Rere ra,  
Ia àu, ia haere, 
Ia riro roa ei faaùeraa,  
Ia ìte te haapaòraa,
Ua paari roa,  
Ua maitaì roa,  
Ua tiàturi roa ia. 
	Tomber, 
Se lever, 
Faire tomber, 
Se relever.
S’il se lève, il est debout, 
S’il s’agenouille, il a confiance.
La langue nous enseigne sans cesse, 
Que la confiance se fait, 
Car agenouillé il est, 
Car humble il est.
Ainsi, 
Parlons-nous vraiment de confiance ?
Est-ce que la confiance se suffit à elle-même ?
Une réflexion récurrente, 
Qui me revient sans cesse dans mes pensées,
Parole de guidance,  
Parole qui relève,  
Parole qui rend plus fort.
Pas une nuit sans que je n’entende ces voix murmurer :
Crois en toi, là est ta force ! 
Crois en toi, là est ta vie ! 
Crois en toi, mais enfin ! 
Où est ta foi ?
Alors que, 
Le soleil se couche, 
Je ne sais répondre à ces paroles,
Je ne sais quelle voie prendre. 
Mon esprit est si faible face à la demande qui m’est faite.
Combien de fois, 
Mes pieds sont-ils tombés dans la mare d’alcool ? 
Ai-je frappé mon prochain ? 

Ai-je tendu l’oreille aux fausses paroles des personnes folles ? 
Mon esprit est dans le désarroi.
Bien sûr, crois ! 
Mais quoi croire ? Pourquoi croire ? 
Qui croire ? 
Quelquefois, dans mon orgueil, 
Je ne veux plus du tout écouter.
Peut-être que la croyance existe par l’écoute ? 
Une voix du metua dit : 
Cher enfant, écoute ce que je te dis, 
Le temps viendra où cela fera sens pour toi. 
Une voix du metua dit aussi : 
Il y a écoute car il y a croyance, 
Il y a croyance car il y a écoute. 
Écouter, c’est aussi mettre en pratique ce que nos oreilles reçoivent : 
Écoute ce qui est dit, 
Pratique ce qui est dit, 
Que l’humain croit en la parole écoutée.
Mais quelle parole écoutons-nous vraiment ?
Ou plutôt, quelle voix écoutons-nous ?

En laquelle pouvons-nous croire ? 
Une voix Divine ? 
Une voix Ancestrale ? 
Une voix Parentale ? 
Une voix de la Terre ? 
Une voix du Prochain ? 
Une voix résonnant à l’intérieur de nous ? 
Alors peut-être que la croyance,  
Est une écoute,  
Une confession de foi,   
Une voix qui guide la vie.
Mais la question revient : 
Parlons-nous vraiment de confiance ?
Car, 
Que nous y croyons,  
Que nous écoutions,
Il nous faut encore mettre en pratique d’autres valeurs : 
La Paix, la Pratique de la paix, 
L’Humilité, la Pratique de l’humilité, 
L’Espérance, La Douceur, 
L’Endurance, et tant d’autres encore.
La confiance ne se limite pas à elle-même.
La confiance n’est point un outil pour élever l’humain vers la réussite. 
Quelquefois,  
La réussite n’y est pas, 
Mais la leçon, elle, y est. 
Quelquefois,
Tu ne verras pas le fruit de ta semence,  
 
Mais tu y as cru. 
Alors, nous ferons notre part, 
Afin de marcher sur le droit chemin.
Que tu y croies ou pas, 

Marche, marche encore 
Pagaie, pagaie encore dans notre pirogue, 
Afin d’arriver à la destination voulue.
Que tu y croies ou pas, 

Les valeurs de Taaroa nous rappellent ces paroles de sagesse : 
Hiòhiò,  
Ne regarde pas seulement ce que tes yeux peuvent voir,  
Mais aussi ce que tes yeux ne peuvent pas voir. 
Aie une vision,  
Tu y croiras.
Mēharo
Ce que tes tripes te rappellent, 
Sera ce que tu réaliseras, 
Afin de renforcer ta croyance. 
Tūtonu,  
Concentre-toi sur la parole, 
Concentre-toi sur le travail, 
Ne détournes pas du regard,  
Ainsi, tu y as cru
Manaò,
La pensée n’est pas loin de la parole, 
Elle n’est ni loin du travail, 
Ni de sa réalisation.
Maintenant, 
Va, Vogue, et Vole. 
Que tu nages, que tu marches, 
Que cela soit un ordre, 
Que tu le réalises.
Tu auras mûri. 
Tout va bien. 
Tu y as cru.






